De spesso, specce da chi o zeneize o parla a-a biscöchinn-a, se sente dî che quello chi fa a fainâ o se ciamma fainòtto. Ninte de ciù eròu! Defæti a paròlla fainòtto, za registrâ into primmo vocabolaio, quello de l'Olivieri do 1841, a veu dî 'n'atra cösa. Ecco cös'o scrive o Cazassa into seu vocabolaio do 1876 (quello gròsso):
saiva a dî che o fainòtto o vendeiva fænn-a. Mi m'aregòrdo che o fainotto o no vendeiva solo fænn-a, ma o tegniva anche o pan (ma o no o fava lê: chi vendeiva o pan ch'o fava l'ea o fornâ), a pasta secca, o rizo, i legummi, e lamme de tomate, i vazi de marmelata, i daddi da bròddo, l'euio e tant'atre cöse scimili. Ma de seguo ninte fainâ...
lij_Latn lij_Latn